«Рәсәй Федерацияһының атҡаҙанған архитекторы» маҡтаулы исеме Рәсәй Федерацияһы Президентының 1995 йылдың 30 декабрендәге 1341-се һанлы «Рәсәй Федерацияһының маҡтаулы исемдәрен булдырыу, маҡтаулы исемдәр һәм күкрәккә тағылмалы билдәнең тасуирламаһы буйынса Положениены раҫлау тураһында» исемле указына ярашлы булдырыла. Ошо уҡ указ менән Маҡтаулы исем тураһындағы тәүге Положение раҫлана:«Рәсәй Федерацияһының атҡаҙанған архитекторы» маҡтаулы исеме архитектура үҫешендәге ҡаҙаныштары, архитектура комплекстарының, биналарҙың һәм ҡоролмаларҙың проекттарын әҙерләү, мәҙәни ҡомартҡыларҙы реставрациялау, архитектура кадрҙарын әҙерләү өсөн һәм архитектура өлкәһендә 15 йылдан дә кәм эшләмәгән юғары квалификациялы архитекторҙарға бирелә.Ошо рәүештә маҡтаулы исем тураһындағы Положение Рәсәй Федерацияһы Президентының 2010 йылдың 7 сентябрендәге 1099-сы һанлы «Рәсәй Федерацияһының дәүләт наградалар системаһын камиллаштырыу буйынса саралар тураһында» исемле указына ярашлы раҫлана.